|  |  |
| --- | --- |
| Naziv obveznika: Javna vatrogasna postrojba Grada Požege | Broj RKP-a: 32720 |
| Sjedište obveznika: Industrijska 44, 34000 Požega, | Matični broj: 01507141 |
| Adresa sjedišta obveznika: Industrijska 44, 34000 Požega, | OIB: 83816714601 |
| Razina: 21 | Šifra djelatnosti prema NKD-u: 8425 |

**BILJEŠKE UZ FINANCIJSKE IZVJEŠTAJE**

**za razdoblje od 1. siječnja do 31. prosinca 2020. godine**

Javna vatrogasna postrojba osnovana je Odlukom KLASA: 021-01/20-01/14, URBROJ:2177/01-02/01-20-1 od 08. prosinca 2020. godine, kao javna ustanova temeljem Zakona o vatrogastvu (NN 125/19 ) i Zakona o ustanovama ( NN 76/93 i 29/97 ).

Rad Javne vatrogasne postrojbe grada Požege definiran je obvezama iz Zakona o vatrogastvu, Zakona o ustanovama, podzakonskim aktima Zakona, Statutom Javne vatrogasne postrojbe grada Požege i drugim općim aktima postrojbe.

Osnivač Javne vatrogasne postrojbe je Grad Požegu sukladno Procjeni ugroženosti i izrađenom Planu zaštite od požara. JVP Grada Požege pokriva cijeli prostor grada s prigradskim naseljima. Vatrogasna djelatnost obavlja se kao javna služba te je stručna i humanitarna djelatnost od interesa za Republiku Hrvatsku.

 Financiranje JVP grad Požege provodi se sukladno odredbi članka 123. Zakona o vatrogastvu (Narodne novine br.125/19,te članka 5. stavak 3. Zakona o financiranju lokalne i područne (regionalne) samouprave ( NN br. 127/17) te Odluke Vlade Republike Hrvatske o minimalnim financijskim standardima za decentralizirano financiranje redovite djelatnosti javnih vatrogasnih postrojbi za 2020. godinu. Razliku nedostatnih financijskih sredstava od decentralizirane funkcije u Državnom proračunu Republike Hrvatske za 2020. godinu do planiranih financijskih sredstava u Financijskom planu uplatit će osnivač iz vlastitog proračuna.

**BILJEŠKE UZ PR-RAS**

1. AOP 126 – Prihodi od pruženih usluga – prihodi od usluga povećani su u odnosu na prethodnu godinu zbog većeg broja obavljenih usluga koje se odnose na usluge prijevoza vode, pražnjenja bunara, te usluge rada s auto – ljestvama.

2. AOP 160 – Materijalni rashodi – smanjenje materijalnih rashoda tijekom ovoga obračunskog razdoblje vezano je uz pojavu virusa COVID 19 zbog čega su ukupne aktivnosti postrojbe smanjenje kao i zbog novih odredbi Zakona o vatrogastvu prema kojemu se promijenio način obračuna plina i električne energije za sve vatrogasne postrojbe (sada se vatrogasne postrojbe pri obračunu tretiraju kao kućanstva dok su do sada tretirane kao industrijski potrošač).

3. AOP 341 – Rashodi za nabavu nefinancijske imovine – rashodi su veći u odnosu na prethodno razbolje zbog nabave vatrogasne opreme (nabavljen je hidraulički alat za pomoć prilikom intervencije koji se odnosi na prometne nesreće, nove zaštitna odora protiv stršljenova, vatrogasne odore, klima uređaj te je primljena donacija televizor od strane trgovačkog društva).

4. AOP 629 do 635 – Ukupni prihodi i primci iznose 3.642.736 kn dok su ukupni rashodi 3.769.541 kn iz čega proizlazi tekući manjak od 126.805 kn koji s prenesenim viškom iz prethodnog razdoblja od 230.297 kn čini ukupan višak prihoda i primitaka raspoloživ u sljedećem razdoblju od 103.492 kn.

**BILJEŠKE UZ IZVJEŠTAJ O PROMJENA VRIJEDNOSTI I OBUJMA IMOVINE I OBVEZA**

1. AOP 018 – Tijekom 2020. godine došlo je do otpisa sitnoga inventara radi uništenja što je rezultiralo smanjenjem obujma imovine u iznosu 17.549 kn.

**BILJEŠKE UZ IZVJEŠTAJ O OBVEZAMA**

1. AOP 036 – Stanje obveza na kraju izvještajnog razdoblja iznosi 281.181 kn, a odnosi se na dospjele obveze 2.554 kn i nedospjele obveze za rashode poslovanja odnosno neplaćene račune i trošak plaće za 12. mjesec 278.627 kn.

Požega, 29. siječnja 2021.

Osoba za kontaktiranje: Matea Čeliković, mag.oec.

Kontakt telefon: 034/311-341

Zapovjednik:

Dalibor Hrunka, bacc.ing.sec.